b'\n_START_ARTICLE_\nOpiat\n_START_PARAGRAPH_\nOpiati so naravni in polsinteti\xc4\x8dni psihotropni alkaloidi iz skupine opioidov.\n_START_SECTION_\nPredstavniki\n_START_PARAGRAPH_\nMed opiatnimi alkaloidi so najpomembnej\xc5\xa1i morfin, kodein, papaverin in tebain. V\xc4\x8dasih \xc5\xa1tejemo mednje tudi polsintezno pridobljene opioide (heroin, oksikodon, hidromorfon ...).\n_START_SECTION_\nFarmakolo\xc5\xa1ki u\xc4\x8dinki\n_START_PARAGRAPH_\nOpiatni alkaloidi se v telesu ve\xc5\xbeejo na specifi\xc4\x8dne receptorje, ki jih imenujemo opiatni receptorji in se nahajajo zlasti v talamusu. U\xc4\x8dinek opiatnih spojin je protibole\xc4\x8dinski, ker zvi\xc5\xa1ajo prag bole\xc4\x8dine in zavirajo nevrone, ki prevajajo bole\xc4\x8dinski dra\xc5\xbeljaj. Zelo veliko opiatnih receptorjev je v limbi\xc4\x8dnem sistemu, delu mo\xc5\xbeganov, odgovornim za zavedanje in \xc4\x8dustva. Zato opiati in opioidi povzro\xc4\x8dajo tudi motnje zavesti._NEWLINE_Spojine, ki so naravno prisotne v organizmu in se ve\xc5\xbeejo na opiatne receptorje, so endorfini in enkefalini._NEWLINE_Po vezavi agonista na opiatni receptor se blokira encim adenilatciklaza. Ta encim sicer pretvarja ATP v cAMP. Molekule cAMP so odgovorne za prevajanje bole\xc4\x8dinskega dra\xc5\xbeljaja po nevronih. \xc4\x8ce je adenilatciklaza blokirana, ne nastaja dovolj\xc5\xa1nja koli\xc4\x8dina cAMP-ja in prevajanje bole\xc4\x8dinskih dra\xc5\xbeljajev je zavrto in le-ti ne dose\xc5\xbeejo osrednjega \xc5\xbeiv\xc4\x8devja ter ob\xc4\x8dutenje bole\xc4\x8dine ne nastopi.'